కొత్త కొత్త రూల్స్‌‌కి వ్యతిరేకంగా నిరాహార దీక్ష: కోట (పార్ట్ 59) - Andhrajyothy
Published: Wed, 29 Dec 2021 22:40:24 IST
సత్పురుషుడి నోటి నుంచి వచ్చిన మాట, ఒక సత్సంకల్పంతో చేసే పోరాటం ఎప్పుడైనా మనకు బలాన్నిస్తాయి. ఆ ఉద్దేశంతోనే ఒకసారి నేను కార్మికుల కోసం నిరాహారదీక్ష చేశా. ఇది ఇప్పటి మాట కాదు. పరిశ్రమ చెన్నై నుంచి హైదరాబాద్‌కి తరలి వస్తున్న రోజుల నాటి మాట. మద్రాసులో ఫెప్సీ విజయన్‌ మాస్టర్‌ సారథ్యంలో బాగా హడావిడిగా ఉండేది. వాళ్లేంటంటే హైదరాబాద్‌లో షూటింగ్‌లకు కూడా అక్కడివాళ్ళనే తీసుకురావాలని, లేకుంటే మద్రాసులోనే షూటింగ్‌లు పెట్టుకోవాలని.. లాంటి రూల్స్‌ అప్పట్లో చాలా పెట్టారు. దాంతో ఇండస్ర్టీలో ఒకరకమైన అనిశ్చితి ఏర్పడింది. ఎక్కడైనా నలుగురూ బతకాల్సిందే, మద్రాసులో ఉండగా తెలుగువారు తమిళ సినిమాలకు పనిచేసేవారు. పరిశ్రమ హైదరాబాద్‌ తరలి వచ్చిన తర్వాత ఇక్కడివారికి ఉపాధి కలుగుతుంది.
అలా కాకుండా అక్కడివాళ్ళే చేయాలనడం ఏంటి? అందరం కలిసి అన్నిచోట్లా పనిచేయాలి. కొన్ని చోట్లే పనిచేస్తామని అనడం మన సినిమా పరిశ్రమకి సరిపోదు. ఇక్కడైనా, ఎక్కడైనా కొత్త కొత్త రూల్స్‌గా కాకుండా, పాత ప్రకారం వెళ్తే బాగుంటుందని నా ఉద్దేశం. దానికి ఏదో ఒకటి చేయాలి. అనామకులు చేస్తే ప్రయోజనం ఉండదు. నాకు అప్పటికే అంతోకొంతో పేరుంది. ఆ పేరు జనాలిచ్చిందే. ఆ పేరును నలుగురి కోసం ఉపయోగించాలని నిర్ణయించుకున్నా. నిరాహార దీక్ష చేద్దామనుకున్నా. ఎందుకో ఒకరోజు మధ్యాహ్నం ఆ ఆలోచన వచ్చింది. అటు చూస్తే జగపతి రాజేంద్రప్రసాద్‌గారు కనిపించారు. ఆయన కూడా అయ్యప్ప దీక్షలో ఉన్నారు. నేనూ దీక్షలోనే ఉన్నా. సరేనని ఆయన దగ్గరకు వెళ్ళి 'పరిశ్రమ కోసం ఇలా కూర్చుంటున్నానండీ' అన్నా.
'అందరం ఉన్నాం.. మీరు సడెన్‌గా కూర్చుంటానంటే ఎలా.. ఉండండీ! అందరం కలిసి మాట్లాడుకుందాం' అన్నారు. 'అలా కాదులెండి. ఏదో చేయాలనిపిస్తోంది. చేస్తాను. మీతో చెప్పాలనిపించింది' అని ఆయనతో అని వెళ్ళి కూర్చున్నా. నాకు అప్పుడప్పుడే డయాబెటిక్‌ అటాక్‌ అయింది. కానీ దీక్ష ఎలా చేశానో నాకే తెలియదు. అయ్యప్ప దీక్షలో ఉన్నాను కాబట్టి ఆ స్వామి దయతోనే పూర్తిచేయగలిగానేమో అనిపిస్తుంది. రామానాయుడుగారు, కృష్ణంరాజుగారు, జగపతి రాజేంద్రప్రసాద్‌గారు, తమ్మారెడ్డి భరద్వాజగారు, కె.ఎస్‌.రామారావుగారు, సురేశ్‌బాబుగారు, వెంకటేశ్‌గారు, నాగార్జునగారు.. ఇలా అందరూ నాకు బాగా సపోర్ట్‌ చేశారు. అప్పుడప్పుడే పరిశ్రమ చెన్నై నుంచి తరలి రావడం కదా... జనాల్లో సినిమా వాళ్లంటే విపరీతమైన క్రేజ్‌ ఉండేది.
నేను దీక్ష చేసినన్నాళ్ళూ విపరీతమైన జనం ఉండేవారు చుట్టూ. కృష్ణంరాజుగారు ఒక రోజు దీక్ష దగ్గరకు వచ్చి 'పరిశ్రమ సమస్యలు ఏమో కానీ, నువ్వు మాత్రం జనాల్లో హీరో అయిపోతున్నావు శ్రీనివాసరావూ' అన్నారు. 'ఊరుకోండి సార్‌.. భలే చెప్తారు. మనకి కొత్తగా రావాల్సిన పేరు ఏముంది? ఏదో నలుగురికోసం కూర్చున్నాను' అన్నా. నాగార్జునగారు, వెంకటేశ్‌గారు తలా ఒకరోజు వచ్చి కూర్చుంటామని కబురంపారు. కానీ నేనే 'వద్దు బాబూ.. ఇప్పటికే జనాలు విపరీతంగా వస్తున్నారు. మీరు కూడా వస్తే వాళ్ళను అదుపుచేయడం కష్టమవుతుంది. మీరు ఆ మాటన్నారు అదే చాలు' అని చెప్పా. అంటే వాళ్ళు రావడం నాకేమీ ఇష్టం లేకకాదు, కాసేపు నాగార్జునగారు వచ్చి నాకు తోడుగా కూర్చుంటే నాకు బాగానే ఉంటుంది. కానీ పబ్లిక్‌ కంట్రోల్‌లో ఉంటారా? వెంకటేశ్‌బాబును చూస్తే ఊరుకుంటారా? నా అనుమానం అదే. వాళ్ళు కూడా సహృదయంతో అర్థం చేసుకున్నారు.
kotta kotta roollemiki vyatirekamgaa nirahara deeksha: kota (part 59) - Andhrajyothy
Published: Wed, 29 Dec 2021 22:40:24 IST
satpurushudi noti nunchi vachina maata, oka satsankalpamto chese poratam eppudaina manaku balaannistaayi. aa uddesamtone okasari nenu kaarmikula kosam niraharadiksha chesha. idhi ippati maata kaadu. parisrama chennai nunchi hyderabadeki tarali vastunna rojula naati maata. madraasulo fepsi vijayan mastery saarathyamlo baga hadavidiga undedi. vallentante hyderabadelo shootingalaku kuudaa akkadivallane teesukuraavaalani, lekunte madrasulone shootingelu pettukovaalani.. lanti roolles appatlo chala pettaaru. daamto indusrtylo okarakamaina anischiti erpadindi. ekkadaina naluguru batakalsinde, madraasulo undagaa teluguvaaru tamila sinimaalaku panichesevaaru. parisrama hyderabade tarali vachina tarvaata ikkadivaariki upaadhi kalugutundi.
alaa kakunda akkadivalle cheyalanadam enti? andaram kalisi annichotla panicheyaali. konni chotle panichestaamani anadam mana sinima parisramaki saripodu. ikkadaina, ekkadaina kotta kotta rulsega kakunda, paata prakaaram velte baguntundani naa uddesam. daaniki edho okati cheyali. anaamakulu cheste prayojanam undadu. naaku appatike antokontho perundi. aa paeru janalichinde. aa paerunu naluguri kosam upayoginchaalani nirnayinchukunnaa. nirahara deeksha cheddamanukunna. enduko okaroju madhyaahnam aa aalochana vachindi. atu chuste jagapati rajendraprasadyunaa kanipinchaaru. aayana kuudaa ayyappa deekshalo unnaaru. nenuu deekshalone unna. sarenani aayana daggaraku velli 'parisrama kosam ilaa koorchuntunnanandi' anna.
'andaram unnam.. meeru sadenga koorchuntanante ela.. undandii! andaram kalisi matladukundam' annaru. 'alaa kadulendi. edho cheyalanipistondi. chestaanu. meetho cheppalanipinchindi' ani aayanatho ani velli kurchunna. naaku appudappude diabaticke atte ayindi. cony deeksha ela cheshano naake teliyadu. ayyappa deekshalo unnaanu kabatti aa swami dayatone poorticheyagaligaanemo anipistundi. ramanayudugaru, krishnamraajugaaru, jagapati rajendraprasadyunaa, tammareddy bharadvaajagaaru, ke.esi.ramaraogaru, sureshabaabugaaru, venkateshagaaru, nagarjunagaru.. ilaa andaruu naaku baga saporte chesaru. appudappude parisrama chennai nunchi tarali ravadam kada... janaallo sinima vallante vipareetamaina crage undedi.
nenu deeksha chesinannallu vipareetamaina janam undevaaru chuttu. krishnamraajugaaru oka roju deeksha daggaraku vachi 'parisrama samasyalu emo cony, nuvvu maatram janaallo heero ayipotunnavu srinivaasaraavuu' annaru. 'oorukondi sari.. bhale cheptaaru. manaki kottagaa ravalsina paeru emundi? edho nalugurikosam kuurchunnaanu' anna. nagarjunagaru, venkateshagaaru talaa okaroju vachi kuurchuntaamani kaburampaaru. cony nene 'vaddu baaboo.. ippatike janaalu vipareetamgaa vastunnaaru. meeru kuudaa vaste vaallanu adupucheyadam kashtamavutundi. meeru aa maatannaaru adhe chaalu' ani cheppa. ante vaallu ravadam nakemi ishtam lekakaadu, kasepu nagarjunagaru vachi naaku thodugaa koorchunte naaku bagane untundi. cony pabliky controlle untara? venkateshyabaabunu chuste oorukuntara? naa anumanam adhe. vaallu kuudaa sahrudayamtho artham chesukunnaru.